Beach House Tsitsikamma | LekkeSlaap
Vanaf R3 310 per nag (vir 7 persone)
Beach House Tsitsikamma bied unieke verblyf in 'n oulike, ruim huis met lieflike see-uitsigte. Dié grasdakhuis is ideaal vir natuurliefhebbers wat 'n rustige, ontspannende wegbreek wil hê.
Die huis het slaapplek vir 7 gaste. Die hoofslaapkamer het 'n koninggrootte-bed en 'n oopplan-badkamer met 'n losstaande bad en aparte stort. Dié lieflike kamer lei na 'n privaat dek met 'n see-uitsig. Die tweede kamer het 'n dubbelbed en die derde kamer het 'n driekwartbed. Dié 2 kamers deel 'n gesinsbadkamer met 'n stort.
Die ruim leefarea het skuifdeure wat toegang bied tot 'n groot houtdek met 'n eetarea buite en skilderagtige uitsigte oor die baai. Hier kan jy luilekker in die son ontspan of smul aan lekker kos terwyl jy kyk hoe die son oor die horison wegsak. Sit op een van die groot leerbanke langs die kaggel op koue winteraande of kyk saam 'n program op die TV met sekere DStv-kanale. Die kombuis- en eetarea bied toegang tot 'n braaiplek wat lekker onder die skadubome weggesteek is. Die kombuis is toegerus met 'n yskas, oond, stoof en mikrogolf.
Op dieselfde perseel is daar ook 'n aparte kothuis met 'n lieflike privaat dek. Die kothuis bied slaapplek aan 2 gaste in 'n dubbelbed en 'n en suite-badkamer met 'n stort. Dié huis is 'n puik vir 'n romantiese wegbreekplek of 'n gesin wat by die see vakansie wil hou.
Let asb. daarop dat daar 'n 10 km-lange grondpad is wat na die strandhuis lei. Alhoewe die pad nie in die beste toestand is nie, is dit geskik vir normale voertuie as gaste stadiger as die spoedlimiet ry.